CELEX: C2006/212/64
Language: lv
Date: 2006-09-02 00:00:00
Title: Lieta T-183/06: Prasība, kas celta 2006. gada 11. jūlijā — Portugāles Republika pret Komisiju

2.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 212/36
            
         Prasība, kas celta 2006. gada 11. jūlijā — Portugāles Republika pret Komisiju
   (Lieta T-183/06)
   (2006/C 212/64)
   Tiesvedības valoda — portugāļu
   Lietas dalībnieki
   
      Prasītāja: Portugāles Republika, Lisabona (Portugāle) (pārstāvji — L. Fernandes, pārstāvis, C. Botelho Moniz, advokāts, un E. Maia Cadete, advokāts)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt Komisijas 2006. gada 28. aprīļa Lēmumu, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, jo ar to Portugālei ir piemērota finanšu korekcija linu nozarē 100 % apmērā par summu EUR 3 135 348,71;
            
         
               —
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Šī prasība attiecas uz Komisijas 2006. gada 28. aprīļa Lēmumu, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, jo ar to Portugālei ir piemērota finanšu korekcija linu nozarē 100 % apmērā par summu EUR 3 135 348,71 saskaņā ar kārtību, kas izveidota ar Komisijas 1989. gada 28. aprīļa Regulas (EEK) Nr. 1164/89 par nosacījumiem atbalsta piešķiršanai šķiedras liniem un kaņepēm (1).
   
      (1)  OV L 121, 29.04.1989., 4. lpp.